**Statement of Work (SoW)**

**Uvođenje informacionog sistema u agenciju za nekretnine „Sedmi sprat“**

**Datum: 15.02.2017.**

**Tim: „Milica je uvek u pravu“, Kragujevac**

**Klijent: Agencija za nekretnine „Sedmi sprat“, Kragujevac**

**Opis projekta:**

Misija agencije „Sedmi sprat“ je da postane najuspešnija agencija za nekretnine u Kragujevcu. Menadžment agencije je uvideo da je za ostvarivanje tog cilja potrebna digitalizacija poslovanja korišćenjem modernog informacionog sistema, koji je prilagođen njihovim potrebama. Zadatak našeg tima je da im u tome pomogne.

Agencija „Sedmi sprat“ se bavi kupovinom, prodajom, posredovanjem u prodaji i iznajmljivanjem nekretnina na teritoriji Kragujevca, Beograda, Novog Sada i Niša. Realizacija ovih usluga uključuje komunikaciju sa klijentima, drugim agencijama za nekretnine, firmama za savetovanje u procenjivanju vrednosti nekretnina i građevinskim firmama, kao i preraspodelu poslova unutar same agencije.

Uvidom u poslovanje agencije zaključili smo da postoje veliki problemi sa papirologijom, koji uključuju veliku količinu nepotrebnih podataka, otežano evidentiranje i pretragu samih podataka, što je rezultat loše organizacije dokumenata. Preraspodela posla je neadekvatna, što je dovelo do rasta nezadovoljstva, kako zaposlenih, tako i klijenata. Analizom poslovanja agencije uvideli smo da je i marketing agencije bio neodgovarajući, kao i uzajamni odnos agencije i klijenata, što je doprinelo lošem položaju agencije na tržištu. Takođe, neiskustvo menadžementa rezultiralo je donošenjem loših poslovnih odluka – ulaženje u projekte koji zahtevaju veliki angažman zaposlenih, a donose malu ili nikakvu korist. Sve to dovelo je do smanjenja profita agencije, što zahteva promenu načina poslovanja.

Cilj našeg projekta je izrada aplikacije – informacionog sistema koji bi rešio ove probleme. Digitalizacijom poslovanja i korišćenjem savremenih baza podataka, olakšaćemo evidenciju i pretraživanje podataka, radi dobijanja potrebnih informacija. Obezbedićemo mehanizme za donošenje ispravnih poslovnih odluka, baziranih na potrebama agencije i klijenata, ali i realnom stanju na tržištu nekretnina. Informacioni sistem će doprinetni efikasnosti zaposlenih, smanjenju troškova i zadovoljstvu klijenata.